Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ. 1098/98 για τη θέσπιση ειδικών προσωρινών μέτρων στον τομέα του λυκίσκου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η παρούσα πρόταση αφορά την τροποποίηση του κανονισμού (ΕΚ) αριθ. 1098/98 του Συμβουλίου με σκοπό να παραταθεί, για τη συγκομιδή του 2004, η εφαρμογή των διατάξεων σχετικά με τη θέσπιση ειδικών προσωρινών μέτρων (προσωρινή αγρανάπαυση και εκρίζωση) στον τομέα του λυκίσκου.

Πράγματι, η Επιτροπή υποχρεούται να υποβάλει στο Συμβούλιο έκθεση αξιολόγησης για το σύνολο των διατάξεων που αφορούν την κοινή οργάνωση αγοράς πριν από τις 31 Δεκεμβρίου 2003. Η εν λόγω έκθεση θα συνοδεύεται από μεταρρυθμιστικές προτάσεις οι οποίες πρέπει να τεθούν σε ισχύ το 2005. Ως εκ τούτου, είναι απαραίτητο να προβλεφθεί, κατά το μεταβατικό στάδιο, η παράταση των ειδικών προσωρινών μέτρων για ένα έτος.

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ. 1098/98 για τη θέσπιση ειδικών προσωρινών μέτρων στον τομέα του λυκίσκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως αγοράς στον τομέα του λυκίσκου [1], και ιδίως το άρθρο 16α,

[1] ΕΕ L 175 της 4.8.1971, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1514/2001 (ΕΕ L 201 της 26.7.2001, σ. 8).

την πρόταση της Επιτροπής [2],

[2] ΕΕ C [...], [...], σ. [...].

Εκτιμώντας τα εξής :

(1) Στο άρθρο 2, παράγραφος 1, πρώτο εδάφιο, του κανονισμού (EΚ) αριθ. 1098/98 του Συμβουλίου [3] καθορίζεται το ποσό της αντιστάθμισης για τις καλλιεργούμενες με λυκίσκο εκτάσεις στην Κοινότητα στις οποίες εφαρμόζεται προσωρινή αγρανάπαυση ή οριστική εκρίζωση, για περίοδο έξι ετών που εκτείνεται από τη συγκομιδή 1998 έως και τη συγκομιδή 2003.

[3] ΕΕ L 157 της 30.5.1998, σ. 7. Κανονισμός όπως τροποποιήθηκε με τον κανονισμό (EΚ) αριθ. 2151/2002 (ΕΕ L 327 της 4.12.2002, σ. 1).

(2) Η εφαρμογή των ειδικών μέτρων προσωρινής αγρανάπαυσης και εκρίζωσης, κατά την προαναφερθείσα περίοδο, επέτρεψε τη μείωση των καλλιεργούμενων με λυκίσκο εκτάσεων κατά 19% σε σχέση με το έτος αναφοράς 1997.

(3) Η έκθεση αξιολόγησης την οποία η Επιτροπή αναμένεται ότι θα υποβάλει στο Συμβούλιο στις 31 Δεκεμβρίου 2003, δυνάμει του άρθρου 18, δεύτερο εδάφιο, του κανονισμού (ΕΟΚ) αριθ. 1696/71, θα αφορά το σύνολο των διατάξεων σχετικά με την κοινή οργάνωση της αγοράς, και ιδίως τα ειδικά μέτρα. Η εν λόγω αξιολόγηση ενδέχεται να συνοδεύεται από προτάσεις. Στα πλαίσια αυτά, πρέπει να προβλεφθεί ένας εμπεριστατωμένος διάλογος που θα αφορά τον τομέα εν γένει. Προκειμένου να καταστεί δυνατή η διεξαγωγή του υπόψη διαλόγου και δεδομένου ότι εξακολουθεί να παραμένει επίκαιρη η αναζήτηση ισορροπίας στην αγορά του λυκίσκου, πρέπει να παραταθεί κατά ένα έτος η περίοδος για την οποία έχει καθορισθεί το ποσό της αντιστάθμισης.

(4) Ως εκ τούτου, πρέπει να τροποποιηθεί ο κανονισμός (ΕΚ) αριθ. 1098/98,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1098/98 τροποποιείται ως εξής :

1) Το άρθρο 2, παράγραφος 1, τροποποιείται ως εξής :

α) στο πρώτο εδάφιο, ο όρος «συγκομιδή 2003» αντικαθίσταται από τον όρο «συγκομιδή 2004».

β) στο δεύτερο εδάφιο, ο όρος «συγκομιδή 2004» αντικαθίσταται από τον όρο «συγκομιδή 2005».

2) Στο άρθρο 4, δεύτερο εδάφιο, ο όρος «συγκομιδή 2004» αντικαθίσταται από τον όρο «συγκομιδή 2005».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>